Kliši su Bua

Kliši su Bua () – miestas (komuna) Prancūzijoje, Senos–Sen Deni departamente (93), Didžiojo Paryžiaus aglomeracijoje, 15 km į rytus nuo Paryžiaus centro. Ir rytų prieina Bondi miškas-parkas. Komuną supa Le Rensi, Livri-Gargano, Monfermėjaus komunos. Paryžiaus metro tinklas nepasiekia, bet yra tramvajaus linija.

Yra Alfredo Nobelio licėjus, biblioteka. Taip pat yra Šv. Dionyzijaus bažnyčia (1811 m.), Švč. Anžero Dievo Motinos koplyčia (1808 m.), Bilalio mečetė (2009 m.), neoklasicistiniai viešbučio rūmai (1645 m., dabar merija).

 Gyventojai 
Kliši su Bua pagarsėjęs kaip vienas skurdžiausių Paryžiaus priemiesčių.In France’s poor suburbs, locals want to be heard without contempt, euronews.com Didžiąją dalį miesto gyventojų sudaro imigrantai iš Afrikos ir jų palikuonys.After Paris attacks, Muslim residents in Clichy-sous-Bois face heightened scrutiny, cbc.ca Didelis nusikalstamumas. Nors miesto valdžia vykdo atnaujinimo darbus, daug Kliši su Bua daugiabučių prastos būklės, nuniokoti.This Paris Suburb Burned Before. Has Anything Changed?, New York Times

 Istorija 
Romėnų laikais gyvenvietė paminėta kaip Cleppius, VII a. – Clippiacum superius, XII a. – Clichiacum. XIII a. gyvenvietė priklausė tamplieriams, vėliau hospitalieriams. Šalia esantis Bondi miškas buvo karalių pamėgta medžioklės vieta. Iki XX a. vid. Kliši su Bua buvo nedidelis kaimas su keliais tūkstančiais gyventojų. Po II pasaulinio karo pradėjo sparčiai augti, tapo neturtingų imigrantų gyvenamąja vieta.

Miestas pagarsėjo 2005 m., kai dėl policijos persekiojimo žuvus dviem imigrantų jaunuoliams čia prasidėjo masiniai neramumai, 21 dienas trukę susirėmimai su policija, automobilių ir pastatų padeginėjimai, išplitę ir į kitus Paryžiaus priemiesčius. „French teens electrocution case linked to 2005 riots reopens“. The Guardian.

 Šaltiniai 

Kategorija:Prancūzijos miestai